CELEX: 62018CB0438
Language: mt
Date: 2019-07-15 00:00:00
Title: Kawża C-438/18: Digriet tal-Qorti tal-Ġustizzja (It-Tmien Awla) tal-15 ta’ Lulju 2019 (talba għal deċiżjoni preliminari tat-Tribunal Arbitral Tributário (Centro de Arbitragem Administrativa — CAAD) — il-Portugal) — Galeria Parque Nascente-Exploração de Espaços Comerciais SA vs Autoridade Tributária e Aduaneira (Rinviju għal deċiżjoni preliminari — Artikolu 99 tar-Regoli tal-Proċedura tal-Qorti tal-Ġustizzja — Sistema komuni ta’ tassazzjoni applikabbli għal mergers, diviżjonijiet, diviżjonijiet parzjali, trasferimenti ta’ assi u skambji ta’ ishma li jikkonċernaw kumpanniji ta’ Stati Membri differenti — Direttiva 90/434/KEE — Artikoli 4 u 11 — Direttiva 2009/133/KE — Artikoli 4 u 15 — Merger imsejjaħ “bl-invers” — Sistema fiskali li twassal sabiex, fil-każ ta’ merger imsejjaħ “bl-invers”, l-ispejjeż subiti mill-kumpannija omm, relatati ma’ self ikkuntrattat minnha għax-xiri tal-ishma tal-kumpannija sussidjarja li tinkorporaha, deduċibbli għal din il-kumpannija omm, jitqiesu bħala mhux deduċibbli għal din il-kumpannija sussidjarja)

23.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 319/20
            
         
      Digriet tal-Qorti tal-Ġustizzja (It-Tmien Awla) tal-15 ta’ Lulju 2019 (talba għal deċiżjoni preliminari tat-Tribunal Arbitral Tributário (Centro de Arbitragem Administrativa — CAAD) — il-Portugal) — Galeria Parque Nascente-Exploração de Espaços Comerciais SA vs Autoridade Tributária e Aduaneira
      (Kawża C-438/18) (1)
      
      (Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Sistema komuni ta’ tassazzjoni applikabbli għal mergers, diviżjonijiet, diviżjonijiet parzjali, trasferimenti ta’ assi u skambji ta’ ishma li jikkonċernaw kumpanniji ta’ Stati Membri differenti - Direttiva 90/434/KEE - Artikoli 4 u 11 - Direttiva 2009/133/KE - Artikoli 4 u 15 - Merger imsejjaħ “bl-invers” - Sistema fiskali li twassal sabiex, fil-każ ta’ merger imsejjaħ “bl-invers”, l-ispejjeż subiti mill-kumpannija omm, relatati ma’ self ikkuntrattat minnha għax-xiri tal-ishma tal-kumpannija sussidjarja li tinkorporaha, deduċibbli għal din il-kumpannija omm, jitqiesu bħala mhux deduċibbli għal din il-kumpannija sussidjarja)
      (2019/C 319/22)
      Lingwa tal-kawża: il-Portugiż
      
         Qorti tar-rinviju
      
      Tribunal Arbitral Tributário (Centro de Arbitragem Administrativa — CAAD)
      
         Partijiet fil-kawża prinċipali
      
      
         Rikorrenti: Galeria Parque Nascente-Exploração de Espaços Comerciais SA
      
         Konvenuta: Autoridade Tributária e Aduaneira
      
         Dispożittiv
      
      Id-Direttiva tal-Kunsill 90/434/KEE tat-23 ta’ Lulju 1990 dwar is-sistema komuni ta’ tassazzjoni applikabbli għal mergers, diviżjonijiet, diviżjonijiet parzjali, trasferimenti ta’ assi u skambji ta’ ishma li jikkonċernaw kumpanniji ta’ Stati Membri differenti u għat-trasferiment tal-uffiċċju reġistrat, ta’ SE jew SCE, bejn Stati Membri, kif emendata bid-Direttiva tal-Kunsill 2006/98/KE tal-20 ta’ Novembru 2006, għandha tiġi interpretata fis-sens li ma tipprekludix leġiżlazzjoni nazzjonali, bħal dik inkwistjoni fil-kawża prinċipali, li twassal sabiex ma jiġux meqjusa, għall-kumpannija akkwirenti, bħala fiskalment deduċibbli, spejjeż li kienu ġew dedotti, għall-kumpannija akkwistata, qabel il-merger ta’ dawn il-kumpanniji, u li kienu jkunu deduċibbli li kieku dan il-merger ma kienx seħħ.
      
         (1)  ĠU C 319, 10.9.2018.